**Mathieu Briand** (s. 23. lokakuuta 1993 Saint Pierre ja Miquelon, Ranska) on ranskalainen jääkiekkoilija. Hän on pelipaikaltaan keskushyökkääjä.

Ura
---

### Seuraura

Briand syntyi Saint-Pierre ja Miquelonin Ranskalle kuuluvassa saaristossa Kanadan edustalla. Hän aloitti siellä myös jääkiekkoilun, mutta pelasi myöhemmät juniorivuotensa kuitenkin manner-Ranskassa Rouen Hockey Élite 76:n paidassa. Briand voitti seurassa Ranskan B-nuorten sarjan mestaruuden vuosina 2010 ja 2011. Kaudella 2010–2011 hän debytoi myös Rouenin miesten joukkueessa, jossa Briand pelasi kaksi Ranskan Cupin ottelua. Hän pelasi siellä ensimmäisen ammattilaisottelunsa vain 17-vuotiaana neljännesvälieräottelussa 22. joulukuuta 2010 Anglet Hormadia vastaan.

Kaudeksi 2011–2012 Briand siirtyi Brûleurs de Loups de Grenoblen U22-junioreihin, jossa hän voitti kauden päätteeksi Ranskan U22-juniorisarjan mestaruuden. Briand debytoi samalla kaudella myös Ligue Magnusissa, jossa hän pelasi kuusi runkosarjaottelua ilman tehopisteitä. Briand pelasi Grenoblessa miesten pelejä myös yhteensä kolme ottelua Ranskan Cupissa ja Ranskan liigacupissa sekä kolme liigacupin ottelua Ranskan alle 20-vuotiaiden maajoukkueessa ilman tehopisteitä. Toukokuussa 2012 hän teki Grenoblen kanssa vuoden mittaisen jatkosopimuksen. Varsinaisella tulokaskaudellaan 2012–2013 Briand teki Ligue Magnusissa 21 runkosarjaottelussa tehot 3+3=6 ja kahdeksassa playoff-ottelussa yhden syöttöpisteen. Hän pelasi joukkueessa myös yhteensä yhdeksän ottelua Ranskan Cupissa ja liigacupissa tehden yhden maalin sekä kuusi liigacupin ottelua Ranskan alle 20-vuotiaiden maajoukkueessa tehopistein 1+3=4. Briand teki ensimmäisen pääsarjamaalinsa Ranskan alle 20-vuotiaiden maajoukkueen paidassa Ranskan liigacupin ottelussa 1. lokakuuta 2012 Ducs de Dijonia vastaan.

Huhtikuussa 2013 Briand teki sopimuksen Rapaces de Gapin kanssa, mutta hän ei kuitenkaan siirtynyt joukkueeseen, kun Briand liittyi kesäkuussa sopimuksen Yhdysvaltain USHL-junioriliigassa pelaavan Tri-City Stormin harjoitusleirille. Hän siirtyi kaudeksi 2013–2014 lopulta NAHL-junioriliigan Odessa Jackalopesiin. Briand oli joukkueen kolmanneksi paras pistemies tehoilla 11+13=24.

Briand palasi kaudeksi 2014–2015 kotimaahansa ja siirtyi Ducs de Dijonin riveihin. Hän teki Ligue Magnusin runkosarjassa tehot 9+8=17. Briand jakoi joukkueen sisäisen maalipörssin toisen sijan Anthony Rechin kanssa edellään vain Steven Cacciotti. Kauden 2015–2016 jälkeen Dijon jätti Ligue Magnusin talousvaikeuksien vuoksi. Briand siirtyi kaudeksi 2016–2017 kuitenkin jatkamaan pääsarjauraansa Ducs d’Angersin riveihin. Hän edusti joukkuetta kauden aikana myös Continental Cupissa. Kaudeksi 2017–2018 Briand siirtyi Épinal Hockey Clubin joukkueeseen. Joukkue ajautui kauden jälkeen kuitenkin talousvaikeuksiin ja jättäytyi Ligue Magnusista. 

Kaudeksi 2018–2019 Briand siirtyi vuoden mittaisella sopimuksella Pionniers de Chamonixiin. Toukokuussa 2019 hän teki joukkueen kanssa vuoden mittaisen jatkosopimuksen. Briand nousi kaudella 2019–2020 joukkueen kapteeniksi. Hän teki Ligue Magnusin yhden kauden piste-ennätyksensä tehoilla 13+20=33, joilla Briand oli Chamonix'n kolmanneksi paras maalintekijä ja hän jakoi sisäisen pistepörssin neljännen sijan Malo Villen kanssa.

Briand siirtyi kaudeksi 2020–2021 vuoden mittaisella sopimuksella Mestis-joukkue Kajaanin Hokkiin. Hänet nimettiin joukkueen kapteeniksi. Briand ei lopulta kuitenkaan onnistunut vastaamaan häneen kohdistuneisiin odotukssiin ja hän teki yhdeksässä ottelussa vain tehot 1+1=2, kunnes lokakuun lopulla Briandin sopimus purettiin yhteisymmärryksessä.

### Maajoukkueura

Briand pelasi alle 20-vuotiaiden IA-divisioonan MM-kilpailuissa vuonna 2013 sekä IB-divisioonan MM-kilpailuissa vuonna 2012, jolloin hän voitti kultaa. Briand pelasi myös alle 18-vuotiaiden I-divisioonan MM-kilpailuissa vuonna 2011, jolloin hän voitti pronssia.

Ranskan A-maajoukkueessa Briand on pelannut 20 ottelua tehden kaksi maalia. Hän teki A-maajoukkuedebyyttinsä Euro Hockey Challengessa 4. huhtikuuta 2013 Lyonissa Norjaa vastaan. Briand teki ottelussa myös ensimmäisen A-maajoukkuemaalinsa.

Pelityyli
---------

Briand on kuvaillut itseään kahden suunnan sentteriksi, joka tykkää pelata hyökkäys- ja puolustusalueella.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Rouen HE | Ranska U22 | – | – | – | – | – | 1 | 0 | 0 | 0 | 0 |
| 2010–2011 | Rouen HE | Ranska U22 | 5 | 0 | 1 | 1 | 2 | – | – | – | – | – | U18d1 | 5 | 1 | 2 | 3 | 0 |
| 2011–2012 | Brûleurs de Loups de Grenoble | Ranska U22 | 17 | 8 | 15 | 23 | 18 | 4 | 0 | 4 | 4 | 0 | JMMd1 B | 5 | 0 | 1 | 1 | 4 |
|  | Brûleurs de Loups de Grenoble | Ranska | 6 | 0 | 0 | 0 | 2 | – | – | – | – | – |
| 2012–2013 | Brûleurs de Loups de Grenoble | Ranska U22 | 2 | 1 | 1 | 2 | 2 | 2 | 1 | 1 | 2 | 12 | JMMd1 A | 5 | 0 | 2 | 2 | 0 |
|  | Brûleurs de Loups de Grenoble | Ranska | 21 | 3 | 3 | 6 | 2 | 8 | 0 | 1 | 1 | 0 |
| 2013–2014 | Odessa Jackalopes | NAHL | 49 | 11 | 13 | 24 | 38 | – | – | – | – | – |
| 2014–2015 | CPH Dijon | Ranska U22 | 11 | 11 | 8 | 19 | 4 | 2 | 1 | 1 | 2 | 6 |
|  | CPH Dijon | Ranska | 26 | 9 | 8 | 17 | 46 | 13 | 1 | 4 | 5 | 4 |
| 2015–2016 | CPH Dijon | Ranska | 24 | 2 | 6 | 8 | 10 | – | – | – | – | – |
| 2016–2017 | ASG Angers | Ranska | 43 | 6 | 9 | 15 | 14 | 6 | 0 | 0 | 0 | 6 |
| 2017–2018 | IC Épinal | Ranska | 44 | 1 | 8 | 9 | 18 | – | – | – | – | – |
| 2018–2019 | Chamonix HC | Ranska | 40 | 5 | 17 | 22 | 18 | – | – | – | – | – |
| 2019–2020 | Chamonix HC | Ranska | 40 | 13 | 20 | 33 | 30 | 4 | 1 | 2 | 3 | 4 |
| 2020–2021 | Hokki | Mestis | 9 | 1 | 1 | 2 | 4 | – | – | – | – | – |
| 8 kautta | yhteensä | Ranska | 244 | 39 | 71 | 110 | 140 | 31 | 2 | 7 | 9 | 14 |
| 1 kausi | yhteensä | Mestis | 9 | 1 | 1 | 2 | 4 | – | – | – | – | – |

Lähteet
-------

* Mathieu Briand The Internet Hockey Databasessa (englanniksi)
* Mathieu Briand Eurohockey-sivustolla (englanniksi)
* Mathieu Briand *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Mathieu Briand *Elite Prospects*. Everysport Media Group AB.  (englanniksi)
2. ↑  Game detail: 04 Sep 2012, France U20 - Dijon HC Les Ducs *Eurohockey.com*.  4.9.2012. European Ice Hockey Online AB & eSports.cz s.r.o. Viitattu 12.5.2020. (englanniksi)
3. ↑  ACTUALITÉ *lesrapacesdegap.free.fr*.  12.4.2013. Les Rapaces de Gap. Viitattu 12.5.2020. (ranskaksi)
4. ↑  ACTUALITÉ *lesrapacesdegap.free.fr*.  25.6.2013. Les Rapaces de Gap. Viitattu 12.5.2020. (ranskaksi)
5. ↑  Elite Prospects - Odessa Jackalopes *eliteprospects.com*. Everysport Media Group. Viitattu 12.5.2020. (englanniksi)
6. ↑  Elite Prospects - Dijon *eliteprospects.com*. Everysport Media Group. Viitattu 12.5.2020. (englanniksi)
7. ↑  Hockey sur glace : les ‘’Gamyo’’ d’Epinal passent la vitesse supérieure dans leur recrutement *vosgesmatin.fr*.  10.5.2017. Groupe EBRA. Viitattu 12.5.2020. (ranskaksi)
8. ↑  3 arrivées et 2 départs chez les Pionniers *pionniers-chamonix.com*.  26.4.2018. Chamonix Hockey Élite. Viitattu 12.5.2020. (ranskaksi)
9. ↑  Belle vague de re-signatures *pionniers-chamonix.com*.  21.5.2019. Chamonix Hockey Élite. Viitattu 12.5.2020. (ranskaksi)
10. ↑  Elite Prospects - Chamonix *eliteprospects.com*. Everysport Media Group. Viitattu 12.5.2020. (englanniksi)
11. ↑  Ranskalaishyökkääjä Mathieu Briand tarttui Hokin haaviin, Kantola vahvistamaan puolustusta *hokki.fi*.  10.4.2020. Hokki Kainuu Oy. Viitattu 1.5.2020.
12. ↑  Ranskalaishyökkääjä Mathieu Briandista Hokin kapteeni *hokki.fi*.  13.8.2020. Hokki Kainuu Oy. Viitattu 19.9.2020.
13. ↑  Mathieu Briand ja Riccardo Lacedelli eivät jatka Hokissa *hokki.fi*.  28.10.2020. Hokki Kainuu Oy. Viitattu 28.10.2020.
14. ↑  France vs Norway - EHC - Euro Hockey Challenge - boxscore *pointstreak.com*.  4.4.2013. Pointstreak Sports Technologies Inc. Viitattu 12.5.2020.
15. ↑  Mathieu Briand tuo Kajaaniin säväyksen Ranskasta "Olen kahden suunnan sentteri" *hokki.fi*.  1.5.2020. Hokki Kainuu Oy. Viitattu 1.5.2020.